Shir goboleedkani oo ay goob joog ka yihiin Wasiiro, diblomaasiyiin,Madaxda qaar ka mid ah hey’adaha qaramada midoobey iyo kuwa gobolka , qeybaha kala gedisan ee bulshada rayidka wadamada carbeed iyo khubaro , ayaa waxaa Wafdiga dowladda Soomaaliya u matalaya hogaaminaya Safiirka Soomaaliya ee Magaalada Qaahira ahna Ergeyga joogtada ah ee ururka Jaamacadda Carabta Danjire Cabdullaahi Xasan Maxamuud oo ay ku wehlinayaan Xildhibaano ,Mas’uuliyiin ka kala socda Wasaaradaha Arrimaha Dibadda ,Qorsheynta,Horumarinta Adeegga bulshada iyo bulshada rayidka Soomaaliyeed , waxaana shirkani uu furmay 24-kii bishan , iyadoo lagu wado in la soo xiro gelinka dambe ee maalinta Arbacada oo ku beegan 26-ka June .
